नीब करोली बाबा कैंची धाम की यात्रा भी ऐसे ही शुरू हुई | बातों बातों में एक दिन सिद्धार्थ जी ने बताया की उन्हें किसी ने बाबा नीब करोली के बारे में बताया है और तभी से उनके मन में वहाँ जाने की इच्छा हुई है | कुछ ही दिन पहले हम तिरुपति से लौटे थे और हमारे पास पैसे भी नहीं थे, पैसे भी नहीं बचे थे और काम को भी बढ़ाना था तो मैंने मना कर दिया किन्तु सिद्धार्थ जी की तीव्र इच्छा और ज़िद के आगे मेरी चली नहीं | कहीं भी आना जाना हो तो बात पैसों पर आ जाती है, जिस दिन से हाँ हुई उस दिन से पैसे भी जुड़ने शुरू हो गए | टिकट भी हो गयी और अंततः कन्फर्म भी हो गयी |